CELEX: C2006/178/38
Language: sl
Date: 2006-07-29 00:00:00
Title: Zadeva C-239/06: Tožba, vložena  29. maja 2006  — Komisija Evropskih skupnosti proti Italijanski republiki

29.7.2006   
            
            
               SL
            
            
               Uradni list Evropske unije
            
            
               C 178/24
            
         Tožba, vložena 29. maja 2006 — Komisija Evropskih skupnosti proti Italijanski republiki
   (Zadeva C-239/06)
   (2006/C 178/38)
   Jezik postopka: italijanščina
   Stranki
   
      Tožeča stranka: Komisija Evropskih skupnosti (zastopniki: G. Wilms, C. Cattabriga, L. Visaggio, zastopniki)
   
      Tožena stranka: Italijanska republika
   Predlogi tožeče stranke:
   
               —
            
            
               ugotovi naj se, da Italijanska republika s tem, da ni izračunala in plačala lastnih sredstev, ki jih neupravičeno ni pobrala zaradi enostranske oprostitve uvoznih carin, ki veljajo za material, ki se uporablja za vojaške namene, in zamudnih obresti, ki jih dolguje zato, ker navedenih lastnih sredstev ni pravočasno dala na razpolago Komisiji, ni izpolnila obveznosti iz členov 2, 9, 10 in 11 Uredbe (EGS, Euratom) št. 1552/89, in ustreznih določb Uredbe (ES, Euratom) št. 1150/2000.
            
         
               —
            
            
               Italijanski republiki naj se naloži plačilo stroškov.
            
         Tožbeni razlogi in bistvene trditve
   Po mnenju Komisije je enostranska oprostitev carin, ki jo je Italija odobrila v obdobju pred začetkom veljave Uredbe Sveta (ES) št. 150/2003 (1), pomenila nezakonito odstopanje od člena 26 ES in od carinske zakonodaje Skupnosti, in je pripeljala do neupravičenega znižanja prihodkov od carin, ki so vir lastnih sredstev Skupnosti. Kljub ponovljenim zahtevam tožeče stranke italijanska vlada ni izračunala in plačala Skupnosti zneskov, ki ustrezajo lastnim sredstvom, ki so bile na tak način utajene za obdobje med 1. januarjem 1998 in 31. decembrom 2002, in tudi ni plačala zamudnih obresti na te zneske, kot določa veljavna zakonodaja na tem področju.
   
      (1)  UL L 25, str. 1.